আলমগীর মানিক,রাঙামাটি : রাঙামাটি রাঙামাটির বাঘাইছড়ি উপজেলার মারিশ্যা ইউনিয়ন পরিষদের সচিব ধনবিন্দু চাকমা (৪৫) একদল দুর্বৃত্তের চুরিকাঘাতে গুরুতর আহত করা হয়েছেন। তাঁর বাড়ি মারিশ্যা ইউনিয়নের তুলাবান গ্রামে। মুমুর্ষ অবস্থায় তাঁকে চট্টগ্রাম মেডিকেল কলেজ  হাসপাতালে পাঠানো হয়েছে বলে জানা গেছে।  পারিবারিক সূত্রে জানা গেছে, গত বুধবার রাত সাড়ে ১০টা দিকে দুরছড়ি খাদ্য গুদাম থেকে ভিজিএফ চাল বিতরণের পর তুলাবান গ্রামের বাড়িতে ফিরছিলেন। তাঁর বাড়ির আধা কিলোমিটার দুরে প্রবীন চাকমা বাড়ির সামনে পৌঁছার পর মুখোশপরা দুর্বৃত্তরা তাকে উপুর্যপুরি চুরিকাঘাত করে অজ্ঞান অবস্থায় ফেলে চলে যায়। পরে এলাকার লোকজন খবর পেয়ে তাঁকে উদ্ধার করে বাঘাইছড়ি স্বাস্থ্য কমপ্লেক্সে ভর্তি করায়। সেখানে কর্তব্যরত চিকিৎসকরা অবস্থার অবনতি দেখে উন্নত চিকিৎসার জন্য চট্টগ্রাম মেডিকেল কলেজ হাসপাতালে  পাঠান।   বাঘাইছড়ি থানা উপ-পরিদর্শক (এসআই) মো. ওয়াহিদুজ্জামান বলেন, ঘটনাটা শুনেছি, তবে কেউ অভিযোগ নিয়ে আসেনি।